РАСПИСАН ЈАВНИ ПОЗИВ ЗА АУТО СЕДИШТА

Савет за безбедност саобраћаја града Сомбора обезбедио је 340 ауто седишта за наше најмлађе суграђане и овим путем упућује јавни позив родитељима/старатељима деце рођене у 2023. и 2024. години, уколико им је потребно седиште, да се пријаве слањем података на мејл autosedista@sombor.rs.

Услови за добијање бесплатног ауто седишта су да је дете рођено у 2023. или 2024. години, да станује на територији града Сомбора и да није добило седиште на поклон од Града.

**Мејл треба да садржи следеће податке:**

**-име и презиме родитеља/старатеља,**

**-адресу становања,**

**-контакт број телефона и**

**-датум рођења детета.**

Пријаву шаље родитељ/старатељ (не може се слати без њихове сагласности) и слањем једног мејла може се добити једно седиште.

Јавни позив отворен је од 18. новембра 2024. године у 10.00 часова до 22. новембра 2024. године у 12.00 часова.

 **Непотпуне пријаве и пријаве које су послате пре наведеног рока биће одбијене.**

Првих 340 родитеља/старатеља који пошаљу пријаву, која испуњава све наведене услове, добиће ауто седиште и биће обавештени о времену и месту преузимања.

Савет за безбедност саобраћаја града Сомбора набавку ауто седишта обезбедио је у оквиру превентивно-промотивних активности из програма за рад тела за координацију послова безбедности саобраћаја на подручју Града Сомбора за 2024. годину, које финансира Агенција за безбедност саобраћаја и Министарство унутрашњих послова.